Randfontein-moorde: Vier bly eers agter tralies | Maroela Media
Vriende en familie van die slagoffers wys hul ondersteuning buite die hof. Foto: Phillip Bruwer
Familie en vriende van die slagoffers en verdagtes het hofsaal B volgepak met die verwagting dat die vier, Joshua Mavaso, Mqolisi Gododwana, Ndoda Baliki en Siphe ­Mataka, sou aansoek doen om borgtog nadat hulle einde Julie vanjaar in hegtenis geneem is.
Die saak moes Donderdag noodgedwonge tot 24 Oktober uitgestel word, omdat die regshulpraad glo afsonderlike regshulp vir die verkeerde verdagte gereël het. Die verdagtes sal dus nog minstens drie weke agter tralies moet bly voordat hul borgtogaansoek kan begin.
Hulle staan tereg op aanklagte van moord op Monty McCormack (73), sy seun, Kenny McCormack (42), Kenny se vriendin, Marietjie Meyer (46) en Meyer se dogter, Kayla. Hul liggame is op 10 Maart vanjaar op die kleinhoewe in die Rodora-omgewing aangetref. Hulle is vermoedelik die dag tevore vermoor.
Die verdagtes het op 1 Augustus vir die eerste keer in die hof verskyn en die saak is uitgestel sodat hulle kon aansoek doen om regshulp. Daarna is verrigtinge verskeie kere uitgestel weens 'n botsing van belange tussen twee van die verdagtes, wat afsonderlike regshulpprokureurs nodig het.
Ondersteuners het wit T-hemde met die slagoffers se foto's op gedra. Foto: Phillip Bruwer
Monty is vermoedelik met 'n stomp voorwerp doodgeslaan. Marietjie se liggaam is in die houthuis, wat in aanbou was, gevind. Sy is na bewering ook met 'n stomp voorwerp doodgeslaan. Kayla se liggaam is in 'n stoorkamer langs die tydelike woonplek gevind. Sy het nie ooglopende beserings gehad nie en het moontlik versmoor. Kennith se liggaam is die volgende dag 'n paar meter van die houthuis opgespoor.
Die verdagtes is almal glo stukwerkers wat Kenny gehuur het om vir hom te werk.
Aitsa kom ons kap die hand af wat ons voer… Mense ons samelewing gaan agter uit, dit is TYD dat die regering wakker word, as dit so aan gaan, gaan hulle nie meer tax payers oor he om hulle salarisse te betaal nie…
Vertragingstaktiek. hulle weet presies hoe om die regstelsel te manupileer.
Aansoek doen vir regshulp hoe verstaan mens dit hulle het gemoor die vuilgoeen dan aansoek doen vir bortog nee wat lyk my mense kan net moor gee vir hulle werk dan moor hulle ons kan net huil
Berig lui: "Vier bly eers agter tralies" maggies ek sal so dink, borgtog moet nie eens 'n opsie wees vir hierdie gruwel moorde in SA nie.
Kenny was my vriend. Nie hy of sy pa, of sy verloofde en haar kind het verdien om so wreed vermoor te word nie. Hulle moet glad nie in aanmerking kom vir bail nie